stanford-oval/wikipedia huggingface dataset:
Arvo Aaltonen
Aiheesta muualla

Arvo Aaltonen Kansainvälinen olympiakomitea. (englanniksi)
Arvo Aaltonen Olympedia. (englanniksi)
Ponnisteluja, työtä ja sitkeyttä kysytään siirtolaisilta Kanadassa. Arvo Aaltonen palannut kotimaahan, Helsingin Sanomat, 15.10.1937, nro 278, s. 12, Kansalliskirjaston digitaaliset aineistot
Mario Zenari

| Mario Zenari |
| --- | --- |

Henkilötiedot
Syntynyt: 5. tammikuuta 1946 (ikä 78) Rosegaferro, Italia
Ammatti:  titulaaripiispa
Muut tiedot
Aktiivisena:  1970-
Järjestö:  katolinen kirkko
Mario Zenari (s. 5. tammikuuta 1946) on italialainen roomalaiskatolinen arkkipiispa. Hänet vihki papiksi Veronan hiippakuntaan Giuseppe Carraro 5. heinäkuuta 1970. Hänet nimitettiin Iulium Carnicumin titulaariarkkipiispaksi ja apostoliseksi nuntiukseksi Norsunluurannikolle sekä Nigeriin 12. heinäkuuta ja Burkina Fasoon 24. heinäkuuta 1999. Piispaksi vihkiminen suoritettiin 25. syyskuuta 1999; pääkonsekraattorina toimi Angelo Sodano, jota avustivat Flavio Roberto Carraro ja Marcello Zago.
10. toukokuuta 2004 Zenari sai nimityksen apostoliseksi nuntiukseksi Sri Lankaan ja 30. joulukuuta 2008 Syyriaan.
Martti Yli-Jaskari

Martti Tuomas Emil Yli-Jaskari (s. 22. maaliskuuta 1938 Nurmo) on entinen suomalainen pesäpalloilija.
Martti (Mara) Yli-Jaskari aloitti uransa Nurmon Jymyssä, jossa voitti nuorten Suomen mestaruuden 1955 ja 1956 sekä miesten SM-pronssia 1956 ja Pesäpallon Maakunta Cupin 1957 Etelä-Pohjanmaan joukkueessa. HoNsU:ssa Mara pelasi 1958-1964 saavuttaen SM-pronssia 1961, jolloin tuli myös toinen maakunta-cupin voitto, nyt Keski-Suomen joukkueessa. Vuonna 1963 Yli-Jaskari arvostettiin Suomen kolmanneksi parhaaksi pesäpalloilijaksi.
Jyväskylästä Mara siirtyi takaisin Pohjanmaalle, ensiksi Ilmajoen Kisailijoihin ja 1967 alkuperäiseen seuraansa.
Yli-Jaskari pelasi kuudessa Itä-Länsi -ottelussa, kahdessa Liitto-Lehdistö -ottelussa ja 1957 Itä-Länsi B-ottelussa.sekä 5 kertaa mestarit-muu suomi ottelussa Piirinmestaruuksia kertyi kaikkiaan kahdeksan Etelä-Pohjanmaan ja Keski-Suomen alueilta.
Maakuntaviestissä Yli-Jaskari saavutti kultakruunun 1954 Jymyn joukkueessa.
Saavutukset > Pelaajana

2 SM-pronssia: 1956, 1961
6 Itä-Länsi-ottelua: 1960-1964, 1967
An Evening with John Petrucci and Jordan Rudess

| An Evening With John Petrucci & Jordan Rudess John Petrucci ja Jordan Rudess |
| --- | --- | --- |

Vuoden 2004 uudelleenjulkaisun kansikuva.
Livealbumin tiedot
 Äänitetty : 10. kesäkuuta 2000
 Julkaistu: 11. joulukuuta 2000
 Tyylilaji: instrumentaalinen rock instrumentaalinen jazz
 Kesto: 78.28
 Levy-yhtiö: Favored Nations
John Petruccin muut julkaisut
|   | An Evening With John Petrucci & Jordan Rudess 2000 | Suspended Animation 2005 |
Jordan Rudessin muut julkaisut
| Resonance 1999 | An Evening With John Petrucci & Jordan Rudess 2000 | Feeding the Wheel 2001 |
An Evening with John Petrucci and Jordan Rudess on Dream Theater -yhtyeessä soittavien kitaristi John Petruccin ja kosketinsoittaja Jordan Rudessin puoliakustisesta esiintymisestä nauhoitettu livealbumi. Se nauhoitettiin Helen Hayes Performing Arts Centerissä New Yorkissa 10. kesäkuuta 2000. Levyllä soittavat ainoastaan Petrucci ja Rudess.
Albumi julkaistiin alun perin itsenäisesti 11. joulukuuta 2000. Albumi julkaistiin kuitenkin uudelleen Favored Nationsin kautta 18. toukokuuta 2004 kolmen uuden kappaleen sekä uuden kansikuvan kera.
Kappaleet

Kaikki kappaleet on säveltänyt John Petrucci ja Jordan Rudess.
Furia Taurina – 10.10
Truth – 9.48
Fife and Drum – 9.30
State of Grace – 5.44
Hang 11 – 11.38
From Within – 5.21
The Rena Song – 7.03
In the Moment – 6.27
Black Ice – 10.54
Bite of the Mosquito – 1.54 (Studioversio)
Kappaleet 4, 7, ja 10 vain uudelleenjulkaisussa.
Kokoonpano

John Petrucci – akustinen kitara ja sähkökitara
Jordan Rudess – kosketinsoittimet
Apple I

Apple I, alkujaan nimellä Apple Computer, oli varhainen mikrotietokone. Apple I:n suunnitteli ja rakensi käsin Steve Wozniak. Wozniakin ystävä Steve Jobs sai idean ryhtyä myymään tietokonetta. Huhtikuussa 1976 siitä tuli Apple Computer Companyn (nykyisin Apple) ensimmäinen myyntituote. Laitteen myyntihinnaksi asetettiin 666,66 dollaria koska "Wozniak piti toistuvista numeroista" ja koska he myivät sitä paikalliseen liikkeeseen 500 dollarilla plus voittomarginaalilla. Apple I oli valmiiksi koottu piirilevy, joka sisälsi noin 60 mikropiiriä. Käyttökuntoinen tietokone vaati kuitenkin vielä sen, että käyttäjän täytyi itse lisätä kotelo, virtalähde, näppäimistö ja tietokonenäyttö. Myöhemmin julkaistiin lisävarusteena kasettiaseman liitäntä laajennuskortilla hieman alle 75 dollarin hintaan, jonka avulla ohjelmia pystyi lataamaan ja tallentamaan.
Apple I:n emolevy.
Apple I:tä pidetään toisinaan ensimmäisenä täysin valmiiksi koottuna myytävänä henkilökohtaisena tietokoneena. Muun muassa Datapoint 2200 päätettä on pidetty ensimmäisenä henkilökohtaisena tietokoneena. Micral N oli ensimmäinen valmiiksi koottuna saatava mikrotietokone. MCM/70 oli ensimmäisiä kannettavia ja käytettäviä mikrotietokoneita.
Apple I:n korvasi Apple II.
Kehitys

Wozniak oli käyttänyt osituskäyttöjärjestelmää ja halusi oman tietokoneen, jolloin hän päätti suunnitella oman. Wozniak aloitti kirjoittamalla Basic-tulkin, jonka jälkeen oli rakennettava tietokone. Wozniak suunnitteli yksinkertaisen tietokoneen, joka perustuu Motorola 6800 -prosessorille, mutta sen hinta oli liian korkea ja hän päätti ostaa MOS 6502:n, jonka jälkeen hän rakensi tietokoneen.
Esikuvana Wozniak piti työssään Hewlett-Packardin laboratoriossa käyttämäänsä HP 9830:aa, jossa pystyi käyttämään Basicia heti istuttuaan alas. Videopääte oli keskeinen ajatus kaukokirjoittimen sijaan. Näyttötekniikka perustui siirtorekistereiden käyttöön tekstin esittäiseen televisionäytöllä koska ei ollut halpaa RAM-muistia. Apple I oli hidas, mutta tavoite oli säästää mikropiireissä eikä lisätä ominaisuuksia. Wozniakin piti käyttää vanhimpia ja halvimpia ylijäämäosia joita oli saatavilla koska ei ollut riittävästi rahaa.
Wozniakin mukaan Apple I oli vain tietokone, jossa oli sisäänrakennettuna videopääte: näyttömuistia ei voinut käsitellä suoraan ja tietyt asiat olivat kiinteästi johdotettuja.
Apple I:n jälkeen Wozniak suunnitteli parannuksia grafiikka- ja näyttöominaisuuksiin, jotka tulivat Apple II:een.
Myynti ja tekninen tuki

Apple I:stä myytiin noin 200–250 kappaletta ja sen käyttö vaati vielä teknistä tukea kun jokin ei toiminut. Steve Wozniakin piti hoitaa tekniset kysymykset suoraan myös Apple II:n julkaisun jälkeen. Apple päätti hoitaa tukiongelman muuttamalla käyttäjät Apple II:n käyttäjiksi ja tarjosi alennuksia kun Apple I vaihdetaan Apple II:een. Tämä vaikutti laitteiden myöhempään harvinaisuuteen.
Nykypäivä

Apple I:siä arvioitiin vuonna 2005 olevan jäljellä vielä 30–50. Apple I huutokaupattiin 50 000 dollarilla vuonna 1999. Tyypillisempi hinta on kuitenkin 14 000–16 000 dollaria. Nykyaikaisista komponenteista valmistettu Apple I:n kanssa ohjelmistoyhteensopiva Replica I julkaistiin vuonna 2003 noin 200 dollarin hintaan.[lähde? ]
Vuonna 2013 järjestetyissä huutokaupoissa toimintakuntoisten Apple I -koneiden hinnaksi muodostui noin 500 000 euroa. Eräässä huutokaupassa lähtöhinnaksi oli asetettu runsaat 200 000 euroa.
Aiheesta muualla

Kuvia tai muita tiedostoja aiheesta Apple I Wikimedia Commonsissa
Apple I Owners Club
Macintosh Prehistory: The Apple I
The Replica-1 (Arkistoitu – Internet Archive)
A-ONE a new Apple 1 clone
My Apple I project on Sbprojects.com
Annica Milán

Annica Milán on suomalainen laulaja ja musikaaliesiintyjä.
Milán osallistui vuonna 2008 Idolsin neljännelle tuotantokaudelle päästen jatkoon Tampereen koelauluista. Vuonna 2011 hän voitti Musiikkiteatteri Palatsin järjestämän Palatsin Tähti -kykykilpailun. Vuonna 2013 Milán osallistui The Voice of Finlandin toiselle tuotantokaudelle, jossa hän kilpaili Michael Monroen joukkueessa. Vuonna 2016 Milán osallistui Uuden Musiikin Kilpailuun yhdessä Kimmo Blomin kanssa kappaleella ”Good Enough”. He sijoittuivat kilpailun finaalissa viidenneksi.
Aiheesta muualla

Annica Milán & Kimmo Blom (Arkistoitu – Internet Archive)
Artikaiini

| --- | --- |

Artikaiini
Systemaattinen (IUPAC) nimi
Metyyli-4-metyyli-3-[2-(propyyliamino)propanoyyliamino]tiofeeni-2-karboksylaatti
Tunnisteet
CAS-numero: 23964-58-1
ATC-koodi: N01BB08
PubChem CID: 32170
DrugBank: DB09009
Kemialliset tiedot
Kaava: C13H20N2O3S 
Moolimassa: 284,37
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia: maksassa
Puoliintumisaika: 30 minuuttia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Artikaiini on yleisesti hammaslääketieteessä käytettävä amidityyppinen paikallispuudutusaine. Artikaiini estää palautuvasti vegetatiivisten hermosäikeiden, tuntohermosäikeiden ja motoristen hermosäikeiden ärtyvyyttä. Artikaiinin vaikutusmekanismina pidetään hermosäikeiden membraaneissa sijaitsevien jänniteriippuvaisten Na+-kanavien salpausta. Paikallispuudutteissa apuaineena käytettävä adrenaliini aiheuttaa paikallisen vasokonstriktion ja verenkierron vähenemisen, jolloin artikaiinin imeytyminen hidastuu. Tuloksena on suurempi paikallispuudutteen pitoisuus vaikutuskohdassa ja pitempi vaikutus, jolloin myös systeemisten haittavaikutusten esiintyminen vähenee. Lisäksi verenvuototaipumus vähenee kirurgisten toimenpiteiden yhteydessä.
Kudoksiin annostelun jälkeen puutuminen tapahtuu noin 1–3 minuutissa infiltraatiopuudutuksen yhteydessä ja hieman hitaammin johtopuudutuksen yhteydessä (enintään 9 minuutin kuluttua injektiosta). Pulpaalipuudutuksessa artikaiinin vaikutus kestää vähintään noin 45 minuuttia ja pehmytkudospuudutuksessa 120–240 minuuttia.
Artikaiinin kemiallinen kaava on C13H20N2O3S, moolimassa 284,37 g/mol ja CAS-numero 23964-58-1.
Aiheesta muualla

PubChem: Articaine (englanniksi)
DrugBank: Articaine (englanniksi)
Kyoto Encyclopedia of Genes and Genomes (KEGG): Articaine (englanniksi)
Asio EduERP

Asio EduERP on oppilaitoskäyttöön tarkoitettu opintoasioiden hallinnointiohjelmisto. Sitä käytetään muun muassa tilojen varaamiseen ja opetuksen suunnitteluun. Ohjelman käyttäjiä ovat opintotoimistot, koulutuspäälliköt, yksikön johtajat, opettajat ja opiskelijat.
Asio EduERP on käytössä useassa yliopistossa ja ammattikorkeakoulussa Suomessa sekä Tallinnan yliopistossa. Ohjelmiston toimittaja on helsinkiläinen Asio-Data Oy.
Aiheesta muualla

Asio-Data Oy
Mario Álvarez

| 0 | 1 | 2 |
| --- | --- | --- |

Henkilötiedot
Koko nimi: Pedro Mario Álvarez Abrante
Syntymäaika: 2. helmikuuta 1982 (ikä 42)
Syntymäpaikka: Teneriffa, Espanja
Pelipaikka: keskuspuolustaja
Pituus: 178 senttimetriä
Seurat
| Vuodet | Seura | O (M) |
| 1999–2000 2000–2001 2001–2006 2003–2004 2006–2007 2007–2011 2011– | Amorós Atlético Madrid B Valladolid → Barcelona (laina) Recreativo Getafe Betis |  28 (0) 91 (3) 1 (0) 24 (1) 59 (0) 6 (0) |
 Seurajoukkueuran tilastot kattavat vain kansalliset sarjat, päivitetty 4. joulukuuta 2011.
Pedro Mario Álvarez Abrante, yleensä vain Mario (s. 2. helmikuuta 1982 Teneriffa, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Betisiä ja on pelipaikaltaan keskuspuolustaja.
Ura

Mario siirtyi vuonna 2001 Atlético Madridin reservijoukkueesta Valladolidiin. Kaudeksi 2003–2004 hänet lainattiin Barcelonaan. Hän pelasi joukkueessa vain yhden ottelun 3. joulukuuta 2003 Málagaa vastaan, jonka Barcelona hävisi selvin 5–1 numeroin.
Vuonna 2006 Mario teki sopimuksen Recreativo Huelvan kanssa, jossa hän kuului läpi kauden joukkueen tärkeimpiin pelaajiin. Andalusialaisseura sijoittautui lopulta kauden päätteeksi kahdeksanneksi. Kauden ainoan maalinsa hän teki 5. marraskuuta 2006 ottelussa Gimnàstic Tarragonaa vastaan.
Kaudeksi 2007–2008 hän siirtyi madridilaisseura Getafeen. Toisella kaudellaan 2008–2009 hän kuului kiistatta joukkueen avauskokoonpanoon ja pelasi kaikkiaan 28 ottelua.
Mashup (tietotekniikka)

Mashup tarkoittaa tiedostoa tai sovellusta, joka yhdistelee useita erilaisia digitaalisia tiedostomuotoja tai lähteitä, kuten karttoja, musiikkia, valokuvia, videoita ja animaatioita. Käsite on alun perin lähtöisin musiikista, jossa sillä on tarkoitettu eri kappaleiden samplattuja yhdistelmiä. Mashupin ideana on luoda uutta tietoa yhdistelemällä ja rinnastamalla olemassa olevia tietoja toisiinsa.
Marjatta Leppänen (albumi)

| Marjatta Leppänen Marjatta Leppänen |
| --- | --- | --- |

Studioalbumin tiedot
 Julkaistu: 1975
 Formaatti: LP-levy, C-kasetti
 Tuottaja(t): Jaakko Salo
 Tyylilaji: laulelma, iskelmä, jazz
 Levy-yhtiö: Finndisc
 Levymerkki: Rondo
Marjatta Leppänen on suomalaisen viihdeartistin Marjatta Leppäsen ainoaksi jäänyt sooloalbumi vuodelta 1975. Useimmat sanoitukset on tehnyt Jukka Virtanen ja yhtä lukuun ottamatta kaikki sovitukset Jaakko Salo, joka toimi myös albumin tuottajana Finndiscin tuoreelle Rondo-levymerkille. Virtasen ja Salon alkuperäiskappaleiden lisäksi albumi sisältää ruotsinkielisten laulujen ja kansainvälisten hittien käännösversioita.
Kappaleet > A-puoli

Vaikeuksia – 3.49 (”Trubbel”, säv. Olle Adolphson, san. Jukka Virtanen)
Se kuuluu eiliseen – 4.00 (”Only Yesterday”, säv. Richard Carpenter, John Bettis, suom. san. Pertti Reponen, sov. Veikko Samuli)
Mies yli laidan – 2.47 (säv. Jaakko Salo, san. Jukka Virtanen)
Uskottomien laulu – 3.02 (”La Complainte des infidèles”, säv. Georges Van Parys, suom. san. Saukki)
Tänä vuonna on toisin – 2.49 (säv. Jaakko Salo, san. Jukka Virtanen)
Katsohan peiliin – 2.17 (”En titt i din spegel”, säv. Owe Thörnqvist, suom. san. Jukka Virtanen)
Kappaleet > B-puoli

Pikku Mirjamin jännä päivä – 3.28 (”En spännande dag för Josephine”, säv. Benny Borg, san. Jukka Virtanen)
Aamu niityllä – 3.04 (säv. Jaakko Salo, san. Jukka Virtanen)
Minä en ole sellainen tyttö – 2.11 (säv. Jaakko Salo, san. Jukka Virtanen)
Syyslaulu – 3.40 (säv. Erna Tauro, san. Tove Jansson, suom. Esko Elstelä)
Noita – 3.00 (”Häxan”, säv. Sam Lundwall, suom. san. Jukka Virtanen)
Rakastatko vielä mua kun heräät – 3.09 (”Älskar du mej också när du vaknar”, säv. Robban Broberg, suom. san. Jukka Virtanen)
Amphigerontia intermedia

| Amphigerontia intermedia> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Alaluokka::  Siipikantaiset Pterygota
Ylälahko::  Uussiipiset Neoptera
Lahko::  Jäytiäiset Psocoptera
Alalahko::  Psocomorpha
Heimo::  Psocidae
Suku::  Amphigerontia
Laji::  intermedia
Kaksiosainen nimi
 Amphigerontia intermedia  (Tetens, 1891) 
Infobox OKNimi-testi OK: 
Amphigerontia intermedia on jäytiäisiin kuuluva hyönteislaji. Suomen kansallisessa uhanalaisarvioinnissa 2010 se on luokiteltu silmälläpidettäväksi (NT).
Koko ja ulkonäkö

A. intermedia on keskikokoinen, ruskeankirjava jäytiäinen, jonka molemmilla sukupuolilla on täysin kehittyneet siivet ja etusiiven pituus vaihtelee 3,6–4,2 mm. Etusiipien siipisuonitus on suvulle tyypillinen ja siiven takareunan areola postica on selvästi viisikulmainen. Siivet ovat kirkkaat ja naaraalla on niissä muutamia tummia, reunoiltaan sumeita laikkuja. Koiraalla puuttuu laikku siipisuonten R4+5 ja M välistä. Pterostigma on suuri ja tummanruskea. Erotuksena samannäköisiin lähilajeihin Amphigerontia bifasciata ja Amphigerontia contaminata etusiivissä ei ole kummallakaan sukupuolella tummaa poikkijuovaa. Takasiivet ovat läpinäkyvät ja kuviottomat. Tuntosarvet ovat naaraalla noin 2/3 etusiiven pituudesta ja koiraalla suunnilleen etusiiven pituiset. Verkkosilmät ovat verraten pienet ja keskiruumiin etuosa on selkäpuolelta kiiltävä. Takaruumis on vaaleanruskea ja poikkijuovikas, joskin kaksi takimmaista jaoketta ovat kokonaan tummat. Lajityypillisiä tuntomerkkejä on myös naaraan subgenitaalilevyssä sekä koiraan hypandriumissa, jotka sijaitsevat takaruumiin kärjen alapinnalla.
Levinneisyys

Lajia tavataan laajalti Euroopassa, mutta se puuttuu Välimeren ympäristöstä, eikä levinneisyysalueen tiedetä ulottuvan Euroopan ulkopuolelle. Pohjoismaista sitä tavataan ainoastaan Ruotsissa Öölannin ja Itä-Götanmaan alueilla sekä Suomessa, missä se on laajalle levinnyt. Suomessa havaintoja on tehty ainakin Varsinais-Suomen, Uudenmaan, Etelä-Hämeen, Etelä-Savon, Etelä-Pohjanmaan, Pohjois-Pohjanmaan sekä Kainuun alueilta.
Elinympäristö ja elintavat

Muualla Euroopassa laji elää sekä kuivissa että kosteissa ympäristöissä. Ruotsissa sitä on tavattu katajista, pensashanhikilta, kanervalta sekä suopursulta. Britteinsaarilla se on harvinainen ja lajia on tavattu erilaisilta lehti- ja havupuilta sekä ruohostosta. Suomessa laji viihtyy pääasiassa soilla ja levinneisyydeltään eteläpainotteisena soiden talouskäyttö saattaa uhata lajin menestymistä.
Aiheesta muualla

Psocodea species file (englanniksi)
Mashup

Mashup  voi tarkoittaa seuraavia asioita:
Mash-up, musiikkityyli, jossa yhdistetään kahden tai useamman yhtyeen tai artistin musiikkia yhdeksi kappaleeksi.
Mashup, tiedosto tai sovellus, joka yhdistelee tietoja useista eri lähteistä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mashup”, voi hakea sivunnimihaulla, laajalla sivunnimihaulla tai tekstihaulla.
Maini Sorri

| Maini Sorri |
| --- | --- |
 Maini Sorri vuonna 2013.
Henkilötiedot
Syntynyt: 7. huhtikuuta 1957 (ikä 67) Ulvila
Muusikko
Taiteilijanimi:  Maini Sorri Maini
Laulukielet:  Englanti Ruotsi Suomi
Aktiivisena:  1985–
Tyylilajit:  Pop Electronica Rock
Soittimet:  Laulu Piano
Levy-yhtiöt:  Pr.O.N Reya music
Aiheesta muualla
Kotisivut
  [ Muokkaa Wikidatassa ] [ ohje ]  
Maini Sorri  (oik. Maini Päivikki Sorri Hongslo; s. 7. huhtikuuta 1957 Ulvila) on ruotsinsuomalainen laulaja ja säveltäjä.
Lapsuus- ja opiskeluaika

Sorri on säveltänyt 8-vuotiaasta asti. Hän muutti 17-vuotiaana Ruotsiin. Päästyään ylioppilaaksi Uppsalan Katedraalikoulusta hän opiskeli musiikkitiedettä ja estetiikkaa Uppsalan yliopistossa. Hän valmistui musiikinopettajaksi Örebron Musiikkikorkeakoulusta (nyk. Musikhögskolan vid Örebro Universitet) 1985.
Ura > 1985–2009

Sorri on toiminut muun muassa lukion musiikinopettajana Enköpingissä ja pianonsoiton- ja laulunopettajana Tierpin musiikkikoulussa. Sorri on levyttänyt ja esittänyt laulujaan konserteissa, radiossa ja televisiossa Ruotsissa sekä kilpaillut lauluillaan.
Maini Sorrin  ensimmäinen albumi Lauluja elämän vuodenajoista/Sånger om livets årstider  ilmestyi 1998. Levy sisältää, omien sanoitusten lisäksi, sävellyksiä mm. Lauri Viidan, Pär Lagerkvistin ja Kirsi Kunnaksen (5 lastenlaulua) runoihin. Toinen albumi Jäit tuoksuna minuun/Din doft stannade kvar ilmestyi 2006. Levyllä on omia ja muiden ruotsinsuomalaisten sanoituksia sekä mm. Eino Leinon runoon sävelletty Nocturne. Yhteistyö Barbara Helsingiuksen kanssa alkoi 2006. Barbara Helsingius on kääntänyt monta Sorrin säveltämää laulua englanniksi. Sorrin joululevy Christmas In Our Hearts julkaistiin 2006.
Sorrin musiikki on levinnyt tehokkaasti internetin avulla.
Ura > 2010–2015

Single Someday julkaistiin 2010 ja Someday Vol. 2-albumi 2011. Someday oli 43 viikkoa Music World Radion Top20-listalla.
Sorri ja italialainen artisti John Baumann perustivat Sorriso-yhtyeen 2010. Yhteistyön tuloksena on syntynyt kaksi singleä, Hiding Place 2010 ja Special Friend 2011.
Maini Sorrin yhteistyö amerikkalaisen sanoittajan Gary Cornmanin kanssa alkoi 2011. Sorrin säveltämä ja Gary Cornmanin sanoittama teknosinkku Let Me Do Your Time oli 9 viikkoa Ruotsin Radion Digilistalla, joka listaa viikoittain digitaalisesti eniten myydyt levyt, ja 66 viikkoa Music World Radion Top20-listalla. Maini Sorrin Dreamworld EP-levy julkaistiin lokakuussa 2011. Maini Sorri tuli toiseksi I'm a Hollywood Star kykyjenetsintä-kilpailussa netillä 2011.
Maini Sorrin toukokuussa 2012 julkaistu single Shiny Eyes kipusi neljänneksi CMJ Top5-listalla Amerikassa. Please Go Away ja Please Go Away (Rock Remix) singlet julkaistiin marraskuussa 2012.
2013 julkaistiin singlet Hold Me, Just A Dream (Remixes) ja Silent Night. Maini Sorrin ja musiikkituottaja Jörgen Hanssonin Moira single julkaistiin maaliskuussa 2014. Sorrin ja amerikkalaisen rap-artistin Magneto Dayon single Blue Song julkaistiin 9. kesäkuuta 2014. Blue Song kipusi kahdessa viikossa kolmelle kansalliselle DRT Top-listalle Amerikassa. Awoken Heartbroken ja Awoken Heartbroken (Remixes) julkaistiin syksyllä 2014. Awoken Heartbroken kipusi neljälle kansalliselle DRT Top-listalle.
Sorrin Lost Love ja Lost Love (Dance Remix) singlet julkaistiin 15. kesäkuuta 2015. Levyt tuotti Los Angelesissa toimivan Permanent Ability-yhtyeen laulaja, lauluntekijä ja musiikkituottaja Brian Lanese ja kitaristi Orlando Mestre. Permanent Ability on moninkertainen Grammy-ehdokas. Lost Love (Dance Remix) kipusi kahdelle kansalliselle DRT Top-listalle. 26. lokakuuta 2015 julkaistiin Brian Lanesen ja Orlando Mestren tuottama single Never Said Goodbye.
Ura > 2016–

Sorrin ja amerikkalaisen rap-artistin Magneto Dayon toinen single Second Chance julkaistiin 25. tammikuuta 2016. Saksalaisen Carsten Lehmannin tuottama Second Chance nousi kansalliselle DRT Top-listalle jo ennen levyn julkaisua, ja ylsi kansalliselle monen genren DRT Top 200-listalle helmikuussa. Sorrin single I Fall To Pieces julkaistiin 31.toukokuuta 2016 Brian Lanesen ja Orlando Mestren tuottamana. Lost Love julkaistiin syyskuussa 2016 amerikkalaisen Metronomicon: Slay The Dance Floor-videoroolipelin ääniraidassa.
Maini Sorrin 25. levy Parting Of Our Way julkaistiin 23. tammikuuta 2017. Parting Of Our Way-singlen tuottivat Brian Lanese ja Orlando Mestre.
Sorrin ja rap-artisti Magneto Dayon albumi When Two Worlds Meet julkaistiin 23. toukokuuta 2018.
Maini Sorrin pop/rock/dance albumi Bring Me Home julkaistiin 20. syyskuuta 2018 Brian Lanesen ja Orlando Mestren tuottamana. Sanoituksista vastaa Gary Cornman. Nimikkokappaletta lukuun ottamatta albumin kappaleet on julkaistu aiemmin. Lost Love kipusi elokuussa 2018 Isossa-Britanniassa Belter-Radion lista-ykköseksi. Sorrin single You Are On My Mind julkaistiin 26. lokakuuta 2018 Jaakko Viitalan tuottamana ja Barbro Norbergin sanoittamana.
Diskografia > Albumit

Lauluja elämän vuodenajoista/Sånger om livets årstider (1998)
Jäit tuoksuna minuun/Din doft stannade kvar (2006)
Someday Vol. 2 (2011)
Maini Sorri & Magneto Dayo - When Two Worlds Meet (2018)
Bring Me Home (2018)
Someday Vol. 3 (2019)
Shiny Eyes Vol. 2 (2023)
Bring Me Home Vol. 2 (2023)
Diskografia > EP-levyt

Christmas In Our Hearts (2006)
Someday (2010)
Dreamworld (2011)
Diskografia > Singlet

2010 "Hiding Place" (Sorriso)
2011 "Let Me Do Your Time"
2011 "Special Friend" (Sorriso)
2012 "Shiny Eyes"
2012 "Please Go Away"
2012 "Please Go Away (Rock Remix)"
2013 "Hold Me"
2013 "Just A Dream (Remixes)"
2013 "Silent Night"
2014 "Moira" (Maini Sorri & Jörgen Hansson)
2014 "Blue Song" (Maini & Magneto Dayo)
2014 "Awoken Heartbroken"
2014 "Awoken Heartbroken (Remixes)"
2015 "Lost Love"
2015 "Lost Love (Dance Remix)"
2015 "Never Said Goodbye"
2016 "Second Chance" (Maini & Magneto Dayo)
2016 "I Fall To Pieces"
2017 "Parting Of Our Way"
2018 "You Are On My Mind"
2020 "Through Teary Eyes"
2021 "Tomorrow"
2023 "Just Let Me Sing"
2023 "Show Me The Light"